
ŠILUTĖS RAJONO SAVIVALDYBĖS ADMINISTRACIJOS
ŠVIETIMO IR KULTŪROS SKYRIUS 


AIŠKINAMASIS RAŠTAS
[bookmark: _Hlk40348830]DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS NARIŲ DELEGAVIMO Į KULTŪROS ĮSTAIGŲ TARYBAS“  PROJEKTO

2023 m. birželio 9 d.
Šilutė

	1. Parengto projekto tikslai ir uždaviniai.

	      1.Deleguoti du Savivaldybės tarybos narius į Šilutės Hugo Šojaus muziejaus tarybą kadencijos laikotarpiui.
       2. Deleguoti du Savivaldybės tarybos narius į Šilutės kamerinio dramos teatro meno tarybą kadencijos laikotarpiui.
       3.  Deleguoti Savivaldybės tarybos narį į Šilutės rajono savivaldybės Fridricho Bajoraičio viešosios bibliotekos tarybą kadencijos laikotarpiui.
       4. Pripažinti netekusiais galios: Šilutės rajono savivaldybės tarybos 2019-06-12 sprendimą Nr. T1-41 „Dėl Šilutės rajono savivaldybės tarybos nario delegavimo į Šilutės rajono savivaldybės Fridricho Bajoraičio viešosios bibliotekos tarybą“, Šilutės rajono savivaldybės tarybos 2019-05-23 sprendimą Nr. T1-32 „Dėl Šilutės rajono savivaldybės tarybos narių delegavimo į kultūros centrų tarybas, Šilutės H. Šojaus muziejaus tarybą, Šilutės kamerinio dramos teatro meno tarybą“.    

	2. Kaip šiuo metu yra sureguliuoti projekte aptarti klausimai.

	      Baigėsi kultūros įstaigų patariamųjų tarybų, kurių sudėtyje yra ir Savininko teises ir pareigas įgyvendinančios institucijos deleguoti atstovai, kadencija. Reikalinga suformuoti kultūros įstaigų tarybas naujai kadencijai.
      Nuo 2023 metų balandžio 1 d. įsigaliojo Seimo priimtas naujos redakcijos Kultūros centrų įstatymas, kuriame nebeliko nuostatos, kad kultūros centre turi būti patariamoji taryba. 
      Vadovaujantis Lietuvos Respublikos profesionaliojo scenos meno įstatymo 11 straipsnio 2 dalimi ir Lietuvos Respublikos muziejų įstatymo 16 straipsnio 1 dalimi, šiose įstaigose turi  būti patariamosios institucijos – tarybos.
[bookmark: part_1dc32c2af81544449fdcbc7bf22de4fa]      Lietuvos Respublikos kultūros ministras 2016-06-22 įsakymu Nr. ĮV-536 „Dėl bibliotekos valdymo tobulinimo rekomendacijų patvirtinimo“ rekomenduoja, kad bibliotekose veiktų tarybos „23. Stiprinant dialogo kultūrą, pritraukiant visuomenę dalyvauti sprendimų priėmimo procese ir užtikrinant atsakomybės pasidalijimą rekomenduojama bibliotekose formuoti patariamojo balso teisę turinčias kolegialias institucijas <...>“, „23.1.    bibliotekos tarybą, susidedančią iš ne mažiau kaip 5 narių, atliekančią eksperto ir konsultanto bibliotekos veiklos bei plėtros klausimais funkcijas. Ją sudaro bibliotekos, bibliotekos savininko teises ir pareigas įgyvendinančios institucijos atstovas, gali įeiti bendruomenės, profesinių sąjungų, socialinių partnerių ir kitų suinteresuotų institucijų ar įstaigų atstovai, nepriklausomi ekspertai <...>“. 
      Bibliotekos savininko teises ir pareigas įgyvendinanti institucija priima sprendimą dėl bibliotekos tarybos suformavimo.              

	          3. Kokių pozityvių rezultatų laukiama.

	          Bus įgyvendinamos teisės aktų nuostatos, suformuotos naujos sudėties komisijos turės įgaliojimus veikti kadencijos laikotarpiu.

	          4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	         5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nėra.

	        6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Vertinimą atlikti netikslinga.

	         7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	          8. Projekto autorius ar autorių grupė.

	Vilma Griškevičienė, Šilutės rajono savivaldybės Švietimo ir kultūros skyriaus Kultūros poskyrio vedėja.

	         9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Delegavimas į kultūros įstaigų tarybas.

	         10. Kiti, autorių nuomone, reikalingi pagrindimai ir paaiškinimai.
         Nėra.

	




Kultūros poskyrio vedėja                                                                                 Vilma Griškevičienė








